Ивановићева је 2011. годину почела играјући на Хопман купу са Новаком Ђоковићем. Поразили су Казахстан и Аустралију без изгубљеног меча, а од Белгије су изгубили 1–2. Били су први у групи и квалификовали су се за финале, али су се повукли због повреде коју је задобила Ивановићева током меча са Жистин Енен. Након тога, Ивановићева се повукла и са турнира у Сиднеју. На Отвореном првенству Аустралије била је постављена за 19. носиоца. Изгубила је у првом колу од Јекатарине Макарове 6–3, 4–6, 8–10. Након тога је учествовала на Отвореном првенству Патаје, где је стигла до четвртфинала, у ком је изгубила од Роберте Винчи 5–7, 3–6.